NAMA, ORGANISASI DAN INSIDEN DALAM DRAMA INI BUKAN YANG SEBENAR
SEMUA KISAH SEKADAR REKAAN
Yeo-reum, cepat bangun dan turun bersarapan!
Nak, cepat bangun dan makan.
Cepat, ibu awak sediakan stu doenjang yang sedap.
Baik, ayah.
Saya akan nikmatinya.
Rasalah stu doenjang.
Ibu tak pasti jika ia sedap, mungkin agak masin.
Ibu, ia sedap.
- Makanlah banyak-banyak. - Sedap?
Cuba telur puyuh juga.
Sayang, keluarkan bawang putih jeruk kegemaran Yeo-reum.
Saya hampir terlupa!
Tak apa, ibu!
Sudah cukup banyak lauk, saya akan makan apa yang ada.
Cuma perlu keluarkannya dari peti sejuk.
Tak apa, dah cukup banyak lauk. Saya akan makan waktu makan malam nanti.
Betulkah awak dah tak apa-apa?
Saya dah pulih.
Saya dibenarkan keluar hospital sebab saya dah tak apa-apa.
Mana mungkin tak apa-apa selepas jatuh dari tempat setinggi itu?
Mungkin awak nampak okey, namun badan awak pasti alami kejutan besar.
Sayang, biarlah dia makan dulu.
Saya tak apa-apa.
Bagusnya.
Ibu!
- Ibu. - Ya?
Bagaimana kehidupan di luar bandar bersama ayah?
Bagus.
Apa yang bagus tentangnya?
Sangat relaks di sini.
Kami membesar di sini.
Kawan-kawan kami tinggal di sini juga.
Kubur atuk dan nenek awak juga berdekatan sini.
Ibu dan ayah awak telah berjanji.
"Selepas Yeo-reum tamat pengajian dan dapat kerja,
mari bersara dan pindah balik ke kampung halaman."
Kami suka tempat ini.
Kami hidup baik di sini.
Tak perlu risau tentang kami.
Maaf, ibu.
Untuk apa?
Tentu ibu sangat risaukan saya.
Saya sudah berusia 37 tahun.
Namun saya selalu timbulkan masalah, buat ibu dan ayah risau.
Kawan-kawan ibu sudah kahwinkan anak mereka.
Mereka menimang cucu, jalani hidup biasa dan gembira.
Namun sebagai anak perempuan tunggal,
saya hanya buat ibu dan ayah sedih dan risau.
Maafkan saya.
Yeo-reum.
Ya?
Apa kata awak berehat seketika?
Ibu sangat bangga dengan awak.
Awak sangat istimewa bagi ibu.
Awak dah cukup menakjubkan. Ibu tak kisah kata-kata orang lain.
Ibu dan ayah awak tak kisah tentang apa terjadi dengan perkahwinan awak.
Namun awak ditimpa kemalangan di set.
Itu buat ibu sangat risau dan resah.
Ibu rasa sangat sukar.
Cuba cakap dengan pihak syarikat.
Ibu mahu awak berehat buat satu tempoh.
Baik, saya akan fikir tentangnya.
Jangan menangis, okey?
Sayang! Yeo-reum!
Masa untuk minum kopi!
- Okey? - Okey!
Saya barista yang hebat,
Encik Gu!
Ayah buat kopi?
Ya.
Baiklah, minum!
Bagaimana? Sedap, bukan?
Terima kasih!
EPISOD TERAKHIR TIADA PENGAKHIRAN
PEJABAT PROFESOR CHOI YONG-SU
Masuk.
HOSPITAL UNIVERSITI HANKOOK
Doktor Park?
Kenapa tiba-tiba datang?
- Profesor. - Ya?
Saya mahu kembali ke bahagian neurosurgeri.
Baguslah kalau begitu.
Pilihan yang tepat.
Jae-hoon.
Terima kasih kerana tabahkan diri untuk kembali.
Profesor Choi.
Awak tidak putus asa terhadap saya selama ini.
Terima kasih banyak-banyak.
Masuk.
Penerbit Gu!
Apa hal?
SURAT PELETAKAN JAWATAN
Pengarah.
Saya ingin letak jawatan.
Ambil balik.
- Pengarah. - Saya tahu awak dah fikir baik-baik.
Banyak yang awak telah lalui.
Namun, cuba pertimbangkannya lagi.
Saya
tak dapat teruskannya.
Saya tak dapat terus berpura-pura
yang saya okey lagi.
Yeo-reum.
Awak boleh pergi bila-bila saja.
Saya akan bagi awak masa. Cuba pertimbangkannya lagi, okey?
Angkat kaki awak dan turun perlahan-lahan.
Awak boleh.
LEE HUN-HEE KEUM SOO-MI
JANG TAE-MI, JOHN JANG, HAN JI-YEON
Letaknya di tengah-tengah.
Peserta yang dah bersedia boleh masuk!
- Helo. - Helo! Lama tak jumpa.
- Helo! - Helo!
- Mana tempat duduk saya? - Di situ.
Di situ rupanya.
- Apa khabar? - Baik.
- Helo! - Helo!
Elegannya awak.
- Taklah. Cantiknya di sini! - Ya.
Awak nampak sangat elegan hari ini!
Helo!
- Helo. - Helo.
Adik saya, John Jang!
Helo.
- Lama tak jumpa. - Ya, lama tak jumpa.
Susun kerusi dengan kemas di dalam bilik perjumpaan.
Letakkan bunga baik-baik juga ya.
- Sudah periksa semua, bukan? - Ya.
- Buat ia nampak cantik! - Baik.
Penerbit Gu.
So-yeon, awak datang.
Tak sangka awak jemput saya.
Tentulah kami akan hubungi awak. Janji awak tak kisah.
Terima kasih.
Bagi pemilihan akhir, awak dianggap tak dapat hadir.
Kami letak notis dan kata awak tak dapat hadir kerana ada hal kecemasan.
Terima kasih.
Mari masuk. Semua sedang menunggu.
Penerbit Gu Yeo-reum.
Ya?
Maaf atas kejadian yang berlaku sebab saya tempoh hari.
Saya ingin minta maaf kepada awak.
Saya datang untuk minta maaf kepada awak.
Saya datang biarpun terpaksa tanggung malu.
So-yeon.
Saya nak minta maaf juga.
Sebagai staf, saya ingin minta maaf kepada awak.
Saya sepatutnya lebih ambil berat
tentang awak di set.
Maafkan saya.
Saya akan masuk dulu.
Kami akan turun dulu dan bersedia untuk rakaman.
Semua peserta sudah sampai?
Belum.
Kenapa? Sudah lepas masa dijanjikan.
Park Jae-hoon dan Han Ji-yeon dah nak sampai.
Kim Jun-ho kata dia akan lewat sikit sebab jalan sesak.
Ahn So-yeon datang juga.
Nampaknya semua akan hadir. Entah apa akan terjadi nanti.
Awak okey?
- Tentang apa? - Kim Jun-ho.
Tak apakah jika awak jumpa dia?
Apa masalahnya?
Awak memang
berjiwa kental.
Saya mengiktirafnya.
Kalau dia cuba buat apa-apa, saya akan kerjakan dia.
Awak juga patut henti berlagak baik dan ubah mentaliti awak.
Fikir yang awak akan kerjakan seseorang jika dia buat hal.
Sejujurnya, saya mula kagum dengan awak.
Kerja penerbit sesuai untuk orang macam awak.
Kerja bidang ini bukan untuk orang yang berfikiran wajar.
Baguslah awak mula menyedarinya.
Sekarang saya nak dengar jawapan awak.
Kenapa awak selalu bersikap dingin terhadap saya?
Awak…
Saya dengki sebab awak miliki segalanya.
Apa?
Saya dengki sebab awak miliki segalanya!
Jadi, saya harap semua rancangan yang awak bikin akan gagal!
Macam itu barulah adil.
Puan!
Sebotol soju lagi.
Jae-hoon!
Ji-yeon, baru sampai?
Mari masuk.
Baik.
Sayang! Episod terakhir dah mula!
Betul? Baik, mari tonton.
Saya risau waktu Jae-hoon sertai rancangan.
Namun akhirnya, ia keputusan baik, betul tak?
Ya.
- Beritahu kami hal sebenar. - Tentang apa?
Nampaknya ada sesuatu terjadi antara awak dan Yeo-reum waktu itu.
Naluri Hye-jin sangat tepat. Itu firasat dia.
- Itu naluri wanita. - Betul. Ada sesuatu antara kamu, bukan?
Ya.
Saya dan Yeo-reum…
Rasanya kami terpaksa berpisah.
Apa?
Apa? Kamu akan berpisah?
Kamu telah berdating?
Saya akan kembali semula ke hospital.
Kembali ke unit neurosurgeri.
Betul?
Awak serius?
Hei, baguslah kalau begitu!
Baguslah awak buat keputusan untuk kerja di sana semula!
Pilihan awak tepat, budak tak guna.
Apabila kerja semula di sana nanti, saya akan tinggal di hospital.
Sudah pasti.
Sekejap.
Awak main-main dengan kami tadi?
Sekejap.
Maksud awak, kamu berpisah sebab awak terpaksa tinggal di hospital?
- Ya. - Terkejut kami dibuat awak.
Kita telah diperdungukan. Kita dipermainkan.
Geram betul.
Kemahiran perlu diasah semula sebab dah lama tak membedah.
Buat masa ini, saya akan berusaha keras bersama rakan sekerja
sehingga betul-betul mahir semula.
Baguslah kalau begitu.
Saya tak sabar-sabar nak tahu keputusan pilihan akhir.
Tak kira Yeo-reum atau budak tak guna itu,
kenapa mereka enggan beritahu kita?
Kita akan tahu sebentar lagi.
Tunggu dan lihat saja.
APAKAH KEPUTUSAN WANITA INI?
Baik.
Baik, saya akan mencuba.
Ia nampak elok, bukan?
KEUM SOO-MI, HWANG JANG-GUN JANG TAE-MI
Saya akan terima kek ini.
Masa kita bersama berakhir sekarang!
JAWAPAN JI-YEON TAK DIJANGKA
PILIHAN YANG MENGEJUTKAN
- Tahniah! - Tahniah!
- Terima kasih. - Kamu nampak secocok.
- Syabas, semua! - Kamu sudah bersusah payah!
- Syabas, semua! - Terima kasih, syabas!
- Kamu sudah bersusah payah! - Syabas!
Kita akan rehat lima minit, kemudian sesi perbualan di sebalik tabir.
- Sang-woo. - Ya?
Agihkan senarai soalan kepada para peserta.
Baik.
Kami akan tanya soalan yang sama ikut turutan.
Bagi sesi perbualan, sila bercakap secara bersahaja dan selesa.
Kamu boleh saling bertanya soalan-soalan ini.
- Kami bebas bercakap sesama kami? - Ya, silakan.
- Terima kasih. - Sama-sama. Ini dia.
- Yeo-reum. - Ya?
Awak okey? Awak nampak letih.
Saya cuma gementar sebab ini penstriman langsung.
Sudah baca soalan?
Ya.
Tentang khabar angin kita tinggal bersama…
Daripada jelaskan melalui wartawan, lebih baik sebut tentangnya
melalui penstriman langsung.
Cakap saja yang kita kawan dan awak tinggal di tingkat atas rumah saya.
Baik.
Maaf.
Saya tak sangka saya minta awak buat begini.
Tak apa.
Saya ingin selesaikannya begini juga.
Ji-yeon.
Tidakkah awak rasa terhina?
Untuk apa?
Menurut artikel, mereka tinggal bersama.
Bukankah itu hinaan bagi awak?
Mereka memang kawan sejak dulu.
Apa? Mana mungkin lelaki dan perempuan sekadar kawan?
Dalam penstriman langsung nanti, biar mereka tahu rasa geram awak.
Ini peluang baik untuk musnahkan Park Jae-hoon.
Mula-mula, khabar angin tinggal bersama,
kemudian, awak juga tak pilih dia.
Kalau awak mahu, awak boleh jadikan dia seperti Andromeda.
BILIK AIR
Cef John.
Apa khabar, Ji-wan?
Baik.
Kita telah tinggal bersama buat satu tempoh,
jadi saya rasa tak biasa setelah kembali ke kehidupan asal.
Saya rasa susah hati dan juga
saya rindui semua.
Saya juga.
Hubungan awak dan Kim Jun-ho berjalan lancar?
Bagaimana dating dengan dia di luar sana? Kamu bergaul dengan baik?
Awak pula?
Hubungan awak dan Tae-mi berjalan lancar?
Kamu berdua pasangan kacak dan cantik.
Kamu berdua juga mempunyai aura yang lebih kurang sama.
Kamu nampak secocok.
John!
- Ya? - Rakaman akan mula. Mari masuk.
Rakaman bermula sekarang!
Sebagai permulaan, kami akan tanya pasangan pilihan akhir Kingdom of Love S2
satu soalan lazim.
Selepas rancangan tamat, adakah kamu masih berdating?
Kami masih berdating sekarang.
Ya, kami masih berdating.
Soo-mi.
Ya?
Saya ingin
beritahu awak sesuatu.
Apa dia?
Saya
tidur dengan seseorang di set.
Apa?
Dengan siapa?
Awak tidur dengan siapa?
Saya tak dapat beritahu siapa orangnya.
Namun, saya bukan kaki perempuan.
Kalau kita mula berdating, saya akan setia kepada awak!
Bersikap seperti lelaki sejati dan berpegang kepada prinsip.
Namun,
mengenai kejadian ini…
Saya juga tak jangka ia akan berlaku.
Saya tidak mahu berbohong pada awak dan buat awak macam si dungu
sambil minum sup tulang khinzir di depan rumah awak.
Sebab itu saya berterus terang dengan awak.
Saya suka sikap berterus terang awak.
Apa?
Apa-apa pun, ia sudah berlalu.
Rupa-rupanya bukan saya saja yang nampak daya tarikan Hwang Jang-gun.
Betulkah awak akan berpegang pada prinsip awak?
Sudah pasti! Saya bercakap benar!
Jadi, mari kita pergi.
Mari kita berbual secara mendalam sambil minum sup tulang khinzir.
Disebabkan jarak, kami hanya berdating beberapa kali.
Ya, pasangan hubungan jarak jauh. Saya di Cheonan, Soo-mi di Seoul.
Biarpun begitu, hubungan kami tetap berjalan lancar.
Yang pasti,
saya amat menyukai dia.
Apa?
Betul?
Bergaya sungguh!
Hubungan kami berjalan lancar juga.
Kamu juga dah bersama?
Kami belum mula bercinta.
Bukankah kita
sudah bersama?
Kami masih cuba mengenali satu sama lain dengan fikiran terbuka.
Saya ingat kita sudah bersama.
Kenapa dengan awak? Kita masih cuba mengenali satu sama lain.
Rasanya kami belum betul-betul bercinta. Tiada pihak yang luahkannya dulu.
Ada sesuatu di rambut awak.
Bagaimana dengan kamu berdua?
Kami? Sebenarnya…
Kami berjanji untuk berdating selama sebulan saja.
Sebulan?
Apa salahnya terus berdating? Kenapa sebulan saja?
Bagi saya salinan juga.
Cepatlah.
Sebelum saya bagi awak semuanya,
saya ada syarat juga.
Apa dia?
Kita berdating selama sebulan.
Apa?
Saya akan berterus terang saja dengan awak.
Aplikasi dating yang saya bakal lancarkan
mesti berjaya.
Saya harap awak boleh bantu saya.
- Siapa pula awak cuba tipu kali ini? - Itu yang saya cuba nak elak.
Ia bukan demi diri saya saja,
saya juga ingin kaut untung untuk mereka yang melabur ke atas saya.
Saya tak pernah berdating sebelum ini.
Jika tiba-tiba saja jadi pasangan kekasih,
saya akan rasa takut dan gementar.
Jun-ho amat prihatin terhadap saya.
Kami akan berdating untuk sebulan dulu.
Begitu rupanya. Dia seorang budiman!
Taklah.
Soalan seterusnya.
Dalam Kingdom of Love S2,
pasangan paling hangat dan popular
ialah Park Jae-hoon dan Han Ji-yeon.
Ji-yeon tidak pilih Jae-hoon dalam pemilihan akhir.
Ramai penonton sangat terkejut.
Banyak komen yang dipaparkan sehingga sekarang.
Mari kita dengar daripada pihak kamu pula.
Ada artikel tentang Jae-hoon tinggal bersama seseorang.
Saya rasa kita patut bincang tentang itu terlebih dahulu.
Betul tak?
- Ya, tentang itu… - Jae-hoon dan penerbit itu
memang kawan sejak dulu, dia tinggal di tingkat atas rumahnya.
Betul?
Pada hari pertama rakaman,
salah seorang peserta tak dapat hadir.
Penerbit itu terpaksa carikan pengganti, jadi dia minta Jae-hoon sertai kita.
Begitu rupanya! Saya tak tahu pun!
Jadi Jae-hoon,
awak dan penerbit itu memang kawan yang tinggal bawah sebumbung.
Awak sertai Kingdom of Love sebagai pengganti?
Ya, itulah hal sebenar.
Ia pasti sukar bagi awak apabila artikel itu disiarkan.
Sekurang-kurangnya awak boleh jelaskan salah faham kepada orang ramai di sini.
Ya, syukurlah.
Saya ada satu soalan.
Siapa yang awak cium dalam episod pertama?
Ia tak pernah didedahkan. Saya dan ibu saya teringin nak tahu.
- Ibu awak juga? - Ya.
Siapa di sini yang awak cium?
Awak?
Itu saya.
Itu awak, Ji-yeon?
Ya.
Kamu telah keliru sebab suntingan.
Saya yang cium Jae-hoon waktu itu.
Selepas ciuman itu,
timbulnya sedikit salah faham, jadi saya keluar dulu.
Namun, staf menyuntingnya jadi begitu.
Kamu juga tahu tentangnya.
Suntingan Kingdom of Love yang tiada belas kasihan.
Saya ada soalan juga.
Kenapa awak tidak pilih dia?
Sebab saya rasa saya lebih menyukai dia.
Saya dah buat yang terbaik tanpa sesalan.
Biarpun Jae-hoon hulurkan tangan,
itu bukan apa yang saya mahu daripada dia.
Saya berusaha keras, kemudian ia menjadi sukar.
Jadi, saya tidak buat pilihan akhir.
Ji-yeon!
Terima kasih.
Mujur saya tolong awak melepasi soalan sukar.
Ya.
Baguslah awak tahu.
Boleh saya tanya sebabnya awak buat begitu untuk saya?
Sebab saya menyukai awak.
Saya betul-betul menyukai awak, Jae-hoon.
Sama ada di depan kamera atau orang ramai,
saya tak ingin melihat awak serba salah.
Terima kasih.
Juga, saya minta maaf.
Tak apa jika awak berterima kasih, namun awak tak perlu minta maaf.
Itu kenangan indah bagi saya.
Saya tidak mahu orang lain kutuk awak.
Saya juga
amat berterima kasih kepada awak, Jae-hoon.
Ia cinta tepuk sebelah tangan tanpa sesalan.
- Awak sedang tunggu bas? - Ya.
Masuklah. Saya hantar awak pulang.
- Tak apalah. - Masuk saja.
Baiklah.
- Kenapa dengan Kim Jun-ho? - Apa?
Ingatkan kamu sudah berdating selama sebulan.
Kenapa dia tak hantar awak pulang?
Saya masuk dulu.
Terima kasih kerana hantar saya pulang.
Ji-wan!
Ya?
Selepas berdating dengan Kim Jun-ho selama sebulan,
sudikah awak berdating dengan saya?
Apa?
Saya menyukai awak.
- Saya? - Ya.
Kenapa awak menyukai saya?
Maaf kerana tidak beritahu awak lebih awal.
Saya menyukai awak.
Saya amat menyukai awak, Park Ji-wan.
Terima kasih.
- Jae-hoon. - Ya?
Awak dah bersusah payah tadi.
Saya tak buat apa-apa pun.
Saya amat berterima kasih kepada Ji-yeon hari ini.
Ji-yeon memang seorang yang mulia.
Dia memang hebat.
Malah sangat mengagumkan.
Saya rasa diri saya tidak setanding dia selepas dengar kata-kata dia tadi.
Seseorang yang begitu hebat menyukai awak.
Kini awak dah sedar awak bersaing dengan siapa?
- Sedar tak? - Ya.
Saya dah jelas sekarang.
- Jae-hoon. - Ya?
Saya telah serahkan surat peletakan jawatan siang tadi.
Apa?
Pengarah mahu saya pertimbangkannya semula.
Dia kata bincang lagi lain kali.
Namun,
saya tak pasti apa nak buat.
Sebab kemalangan berlaku di set?
Itu juga salah satu sebabnya.
Saya dah tak yakin dapat bikin rancangan lagi.
Rasanya saya tak dapat teruskannya.
- Penerbit Kang. - Ya?
Apa awak buat di sini?
Tiada apa-apa.
Kenapa? Ia sudah tamat.
Belum selesai lagi.
Sebelum belum nampak rating penonton pagi esok, ia belum tamat.
Awak boleh balik dulu.
Awak boleh balik dan berehat.
Saya ingat saya mampu beri kegembiraan kepada penonton.
Saya ingat saya mampu bikin rancangan yang mesra dan terhibur.
Namun sekarang,
saya rasa saya tak sesuai buat kerja ini.
Selepas batalkan majlis perkahwinan, pembikinan Kingdom of Love
buat hati saya lebih lemah.
Peralat perasaan orang lain demi capai kejayaan buat saya susah hati juga.
Kini ia sudah tamat, saya hilang keyakinan untuk bikin rancangan lagi.
Yeo-reum.
Bukan sebagai kawan, tetapi sebagai peserta Kingdom of Love,
saya pernah tersinggung dengan perbuatan awak.
Namun, lama-kelamaan, selepas melihat kesudahan berlainan,
saya dapati saya patut berterima kasih kepada awak.
Saya faham sebabnya awak terpaksa buat pilihan begitu sebagai penerbit.
Saya juga sedar betapa prihatinnya awak terhadap para peserta.
Saya amat gembira kerana awak penerbit saya.
Saya juga bersyukur.
Apa gunanya? Penonton tak mahukan saya.
Kejayaan Kingdom of Love usaha Kang Chae-ri.
Saya tak dapat jadi macam dia.
Gu Yeo-reum.
Apabila awak rasa tak berdaya,
awak boleh berehat seketika dan kembali kemudian.
Janji awak tak putuskan jalan pulang awak.
Ini nasihat daripada seseorang yang pernah alami situasi sama.
Berehatlah seketika. Usah terburu-buru membuat keputusan.
Cubalah bersendirian seketika, Yeo-reum.
Baik.
ENAM BULAN KEMUDIAN
Pesakit lelaki, 54 tahun. Hari ketiga selepas pembedahan Meningioma Pax.
Tanda vital stabil, deria motor tak terjejas.
Propriosepsi kurangan lebih baik daripada sebelum dibedah.
Imbasan MRI dan CT selepas dibedah?
Tumor telah dibuang tanpa hematoma.
Rawatan pemulihan dijadualkan bermula hari ini.
Pesakit wanita, 47 tahun. Fronto-temporoparietal kanan,
hematoma kraniotomi SDH parah, boleh gerak pada hari kelima.
Tanda vital stabil. Pernafasan lancar lepas ekstubasi.
Pupil kanan yang bergerak perlahan sebelum ini kini normal.
YEO-REUM
Helo, Yeo-reum.
Saya baru selesai rondaan sesi tengah hari.
Baru bangun tidur? Pukul berapa di sana sekarang?
Awak bangun awal. Sudah bersarapan?
Awak makan kroisan sambil minum kopi di teres sebuah kafe?
Awak tak patut beritahu saya.
Saya bergurau saja. Makanlah baik-baik. Saya amat rindukan awak.
Baik.
- Awak lapar? - Ya, agak lapar.
Jom.
- Selamat datang! - Helo!
Wah, ia menakjubkan.
Robot sedang goreng ayam.
Kita patut belajar dengan robot.
Seperti robot, kita perlu selalu tepat
dan terus menyunting.
- Cepat makan dan sambung kerja. - Baik.
- Hidangan ayam sudah sampai. - Wah!
- Terima kasih. - Sila menjamu selera.
- Makanlah paha ayam. - Tidak, awak patut makannya.
Tak apa.
Bahagian kita ada satu tradisi.
Dua paha ayam akan diberi kepada junior yang paling dikasihi.
Kalau begitu, saya akan makan dengan rasa terima kasih.
Kerja amat sukar, bukan?
Awak diterima bekerja sebagai penerbit.
Namun awak buat kerja buruh dan sentiasa dikritik senior.
Ia memenatkan, bukan?
Ya, ia agak memenatkan.
Cuba bertahan.
Jika cukup cekal, awak akan dapat rasa perasaan itu.
Perasaan apa?
"Tiada kerja lain yang sesuai untuk saya."
"Saya mahu bikin rancangan sehingga mati."
Perasaan sebegitu.
Sejak bila awak dapat perasaan begitu?
Pada suatu hari.
Pesanlah lagi kalau tak cukup.
Ini dah cukup.
- Helo, Penerbit Kang. - Helo.
Hei, Kim Sang-woo.
Ya?
Nak sertai rancangan baru saya?
Saya…
- Kenapa? Awak tak sudi? - Bukan begitu.
Saya cuma…
Awak menantikan Gu Yeo-reum?
Dia sepatutnya akan kembali tak lama lagi.
- Hei. - Ya?
Fikirlah baik-baik.
Awak ingat Gu Yeo-reum akan berubah dan jadi lebih bagus
selepas berehat enam bulan?
Sudah jelas segalanya yang dia rancang akan gagal.
Saya pula,
akan bikin satu lagi rancangan hebat.
Saya akan menunggu seketika lagi.
Awak memang dungu.
Awak akan gagal seperti dia jika terus begini.
Gagal…
Gagal!
Terkejut saya.
Rempah dalam nasi. Aduhai!
Awak anggap saya bibimbap?
HYEON-SO
Helo.
Awak berseronok bersama kawan?
Saya rindukan awak juga.
Nak jumpa di mana nanti? Mana-mana pun boleh.
RANCANGAN REALITI KELUARGA KELUARGA BERMASALAH
Hei.
- Awak nak bikin rancangan ini? - Ya.
- Tajuknya Keluarga Bermasalah? - Ya.
"Situasi setiap keluarga akan diperhatikan secara terperinci untuk melihat
penderitaan dan proses mengatasinya
untuk tunjukkan kehidupan keluarga dan makna keluarga masa kini…"
Kini awak nak buat begini kepada beberapa keluarga juga?
Saya ingin cuba membikinnya.
Realiti keluarga.
Kenapa sasarkan keluarga?
Mungkin saya boleh
temui jawapan yang tepat.
Makna keluarga
dan cara atasi trauma daripada keluarga.
KELUARGA BERMASALAH
Nampaknya awak suka lukisan ini.
Ya, saya asyik ingin melihatnya.
Kualiti minyak daripada lukisan minyak sangat jelas dan nyata.
Tiada pembetulan dibuat selepas minyak dilukis pada kertas.
Namun, warna seni Timur akan mengembang dan meresap.
Jurusan utama saya ialah Seni Barat.
Ada kalanya saya dapat rasai calitan dan resapan pada kertas lukisan seperti ini.
Seni Timur menyerlahkan personaliti pelukis melalui karya mereka.
Ia kedengaran dan nampak lebih sesuai dengan saya.
Wah!
Penerangan yang menakjubkan.
Maaf, saya cakap terlalu banyak sedangkan kita tak kenal satu sama lain.
Sila nikmati masa awak di sini.
Han Ji-yeon.
Awak Han Ji-yeon dari Kingdom of Love, betul?
Saya seronok menonton rancangan itu.
Terima kasih.
Namun apabila menonton rancangan itu,
saya rasa lelaki bernama Park Jae-hoon itu
sangat menyedihkan.
Apa?
Dia tak sedar betapa bagusnya Han Ji-yeon.
Dia juga asyik buat awak menangis.
Kalau saya jadi dia, saya takkan buat begitu.
Kalau awak tak kisah, saya ingin belanja awak makan.
BAEK JUN-YEOL PEMBANTU JURUTERBANG
- Minum! - Malam yang indah!
- Saya akan nikmatinya! - Ia nampak sedap!
Wah, sedapnya jokbal!
Ji-wan, masakan ibu awak sedap.
Saya setuju. Memang sedap.
Kami tak tahu ibu awak miliki restoran jokbal.
Kalau tak, kami pasti jadi pelanggan tetap di sini, betul?
Betul.
Datanglah selalu. Saya akan beri makanan percuma.
Semua, saya nak beritahu sesuatu.
Apa dia?
- Nampak serius. - Itulah.
Saya dan Ji-wan
putuskan untuk berkahwin.
- Wah! Bagusnya! - Betul?
Wah, berkahwin?
Bagusnya!
- Wah! - Tengoklah cincin mereka!
Wah! Hebat!
Ini berita gempar!
Kami dah tempah dewan untuk majlis kahwin tahun depan.
- Tahniah! - Saya tumpang gembira.
Kamu nampak secocok. Tahniah!
Saya iri hati!
- Bila kita nak kahwin? - Ya, kita patut kahwin.
Saya akan buat persiapan.
- Cepat. - Baik.
Nanti!
Mari kita minum dengan adik saya, John Jang dan Ji-wan!
- Minum! - Minum!
- Kenapa? - Biar saya yang ucap selamat.
Saya ingin cakap sesuatu dengan Ji-wan.
- Ji-wan. - Apa dia nak buat?
Awak buat saya
hilang akal.
- Betul-betul dah hilang akal! - John!
Tamatkannya dengan sulang kekasih!
- Sulang kekasih! - Sulang kekasih!
Tahniah!
- Tahniah! - Tahniah!
Kamu tak berubah langsung.
Apa khabar Penerbit Gu Yeo-reum?
Yeo-reum di Paris sekarang.
- Paris? - Sudah enam bulan dia di sana.
- Dia minta cuti panjang. - Begitu rupanya.
Awak pasti amat rindukan dia.
Yeo-reum!
Jae-hoon!
Saya sudah kembali.
Kenapa? Awak tak telefon saya pun.
Saya nak bagi awak kejutan.
Apa khabar?
Saya rindukan awak.
Saya juga.
Saya amat rindukan awak.
Saya lebih rindukan awak!
Penjagaan kulit itu bagus.
- Boleh bertolak sekarang? - Ya, mari pergi.
- Awak nampak cantik hari ini. - Betul?
Apa maksud awak?
Ia dah memadai.
Apa itu kesudahan gembira?
- Di Paris, depan Menara Eiffel. - Paris?
Ramai pasangan kekasih di depannya.
- Ia cantik? - Alangkah bagusnya jika awak di sana.
Kehidupan yang tidak mudah.
Kehidupan penuh dengan kejutan dan kejadian malang.
"Apa itu kesudahan gembira?"
Saya sering bertanya kepada diri sendiri.
Mungkin ada banyak kesudahan dalam hidup. Kesudahan yang tak pernah berakhir.
Tiada kesudahan yang betul-betul muktamad sehingga kita temui ajal.
Sayang, kenapa dengan awak?
Kesudahan yang kita alami setiap hari. Penamatan hari biasa.
Rasanya kita akan dapat anak.
Selagi kita hidup, adanya detik-detik gembira yang tidak dapat dilupakan.
Kesudahan gembira yang mengejutkan.
Mungkin ia cuma sehari lagi dalam hidup.
Kehidupan harian yang sama dan kesudahan yang membosankan.
Makanlah bahagian yang lebih besar.
- Sayang, kupasnya macam ini. - Macam ini?
Kesudahan yang biasa, boleh diramalkan tetapi berharga.
Sedapnya!
MENDIANG SHIN JUNG-HAE
Kesudahan yang sedih. Ada kalanya ia buat dunia kita runtuh.
TAHNIAH! ANDA TELAH DITERIMA.
Lebih-lebih lagi,
pada waktu paling tak dijangka.
Memberi keberanian dan kekuatan untuk terus hidup.
Kesudahan yang gembira.
Kehidupan mungkin penuh dengan banyak kesudahan.
Andaikan begitu, saya akan menantikannya.
Saya harap kesudahan gembira akan datang pada saya selalu.
Kalau bukan begitu pun
dan kesudahan sedih terjadi satu hari nanti,
ia tak mengapa.
Saya berjanji akan berusaha
dan teruskan hidup baik-baik.
Biarpun cinta kita mungkin tamat…
Kisah kita takkan berakhir.
Tak apa jika jalani kehidupan biasa.
Cinta saya kepada awak takkan berakhir.
Saya tak kisah jika kehidupan membosankan.
Awaklah kesudahan saya.
- Saya berjanji sambil pegang tangan awak. - Saya berjanji sambil pegang tangan awak.
Terjemahan sari kata oleh: Eunice Eue